CELEX: 32016R1929
Language: bg
Date: 2016-11-04 00:00:00
Title: Регламент за изпълнение (ЕС) 2016/1929 на Комисията от 4 ноември 2016 година за одобряване на Bacillus thuringiensis subsp. kurstaki, серотип 3a3b, щам ABTS-351, като активно вещество за употреба в биоциди за продуктов тип 18 (Текст от значение за ЕИП )

5.11.2016   
            
            
               BG
            
            
               Официален вестник на Европейския съюз
            
            
               L 299/26
            
         РЕГЛАМЕНТ ЗА ИЗПЪЛНЕНИЕ (ЕС) 2016/1929 НА КОМИСИЯТА
   от 4 ноември 2016 година
   за одобряване на Bacillus thuringiensis subsp. kurstaki, серотип 3a3b, щам ABTS-351, като активно вещество за употреба в биоциди за продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
   като има предвид, че:
   
               (1)
            
            
               В съответствие с член 11, параграф 1 от Директива 98/8/ЕО на Европейския парламент и на Съвета (2) на 30 януари 2013 г. Франция получи заявление за включването на активното вещество Bacillus thuringiensis subsp. kurstaki, серотип 3a3b, щам ABTS-351, в приложение I към същата директива за употреба в продукти от продуктов тип 18 — инсектициди, акарициди и продукти за борба срещу други артроподи, определен в приложение V към директивата, който съответства на продуктов тип 18, определен в приложение V към Регламент (ЕС) № 528/2012.
            
         
               (2)
            
            
               Франция представи своя доклад за оценката заедно с препоръките си на 29 май 2015 г. в съответствие с член 90, параграф 2 от Регламент (ЕС) № 528/2012.
            
         
               (3)
            
            
               На 16 февруари 2016 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
            
         
               (4)
            
            
               Съгласно това становище може да се очаква, че биоцидите от продуктов тип 18 и съдържащи Bacillus thuringiensis subsp. kurstaki, серотип 3a3b, щам ABTS-351, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.
            
         
               (5)
            
            
               Поради това е целесъобразно Bacillus thuringiensis subsp. kurstaki, серотип 3a3b, щам ABTS-351, да бъде одобрен за употреба в биоциди от продуктов тип 18 при спазване на определени спецификации и условия.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   
      Bacillus thuringiensis subsp. kurstaki, серотип 3a3b, щам ABTS-351, се одобрява като активно вещество за употреба в биоциди от продуктов тип 18 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Директива 98/8/ЕО на Европейския парламент и на Съвета от 16 февруари 1998 година относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  
                     Bacillus thuringiensis subsp. kurstaki, серотип 3a3b, щам ABTS-351
               
               
                  Не е приложимо
               
               
                  Без онечиствания от значение
               
               
                  1 март 2017 г.
               
               
                  28 февруари 2027 г.
               
               
                  18
               
               
                  Разрешенията за биоциди се издават при изпълнение на следните условия:
                  
                              1)
                           
                           
                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.
                           
                        
                              2)
                           
                           
                              Предвид установените рискове за оценените видове употреба, в оценката на продукта се обръща особено внимание на:
                              
                                          а)
                                       
                                       
                                          професионалните потребители,
                                       
                                    
                                          б)
                                       
                                       
                                          населението, изложено на въздействието на продукта при разпръскване;
                                       
                                    
                                          в)
                                       
                                       
                                          почвата, когато продуктът е приложен преди дъжд.
                                       
                                    
                        
            
         (1)  Посочената в тази графа чистота е минималната степен на чистота на активното вещество, оценено в съответствие с член 90, параграф 2 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.